Document ID: 31985R2678

*****
ΚΑΝΟΝΙΣΜΟΣ (ΕΟΚ) αριθ. 2678/85 ΤΗΣ ΕΠΙΤΡΟΠΗΣ
της 24ης Σεπτεμβρίου 1985
για την τροποποίηση του κανονισμού (ΕΟΚ) αριθ. 2120/85 που επιτρέπει τη μείωση της διάρκειας των συμβάσεων ιδιωτικής αποθεματοποίησης στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2759/85 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 4 παράγραφος 6, το άρθρο 5 παράγραφος 4 και το άρθρο 7 παράγραφος 2,
Εκτιμώντας:
ότι ελήφθησαν μέτρα ενισχύσεων στην ιδιωτική αποθεματοποίηση από τον κανονισμό (ΕΟΚ) αριθ. 1081/85 της Επιτροπής (3)· ότι η κατάσταση της αγοράς του χοιρείου κρέατος εξελίχθηκε με τέτοιο τρόπο ώστε να φαίνεται σκόπιμη η, εκ των προτέρων, ελευθέρωση των αποθεμάτων των κρεάτων·
ότι ο κανονισμός (ΕΟΚ) αριθ. 2120/85 της Επιτροπής (4) επέτρεψε τη μείωση της διάρκειας εφαρμογής των συμβάσεων ιδιωτικής αποθεματοποίησης στον τομέα του χοιρείου κρέατος·
ότι μια ανακρίβεια διατύπωσης στο άρθρο 1 του εν λόγω κανονισμού δημιουργεί κίνδυνο μη ορθής κατανόησης της διάταξης· ότι πρέπει, ως εκ τούτου, να τροποποιηθεί ο κανονισμός για λόγους σαφήνειας·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΟΚ) αριθ. 2120/85 αντικαθίσταται από το ακόλουθο κείμενο:
«Άρθρο 1
Για τις ισχύουσες συμβάσεις ιδιωτικής αποθεματοποίησης, η διάρκεια της αποθεματοποίησης μειώνεται κατά ένα μήνα με αίτηση του ενδιαφερομένου. Η μείωση αυτή αφορά τη συνολική ποσότητα που προβλέπεται στην εν λόγω σύμβαση αποθεματοποίησης. Ο αποθεματιστής πληροφορεί τον οργανισμό παρέμβασης για την πρόθεσή του να μειώσει τη διάρκεια των συμβάσεων αποθεματοποίησης, τουλάχιστον τρεις εργάσιμες ημέρες πριν τη λήξη της σύμβασης, λαμβάνοντας συγχρόνως υπόψη τη μείωση που επιθυμεί.
Στην περίπτωση αυτή το ποσό της ενίσχυσης μειώνεται σύμφωνα με το άρθρο 1 παράγραφος 2 του κανονισμού (ΕΟΚ) αριθ. 1081/85.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Σεπτεμβρίου 1985.

Labels: 3
11
17